
PRIMAR
NR. SC 2022 – 4320/22.02.2022


REFERAT DE APROBARE A PROIECTULUI DE HOTĂRÂRE
Pentru modificarea și completarea Anexei la Hotărârea Consiliului Local al Municipiului Timișoara nr. 371/30.10.2007 privind constatarea și sancționarea contravențiilor pe teritoriul Municipiului Timișoara 


Având în vedere raportul de specialitate nr. 1749/22.02.2022 al Direcției Poliției Locale Timișoara, înregistrat la Primăria Municipiului Timișoara cu nr.  SC 2022 – 4320/22.02.2022, prin care se propune modificarea și completarea Anexei la Hotărârea Consiliului Local al Municipiului Timișoara nr. 371/30.10.2007 privind constatarea și sancționarea contravențiilor pe teritoriul Municipiului Timișoara;
Luând în considerare dispozițiile art. 9 lit. m) și art. 24^2  din OG nr. 21/2002 privind gospodărirea localităților urbane și rurale conform cărora  poliția locală are competență de a dispune măsura tehnico-administrativă a ridicării autovehiculelor  care ocupă domeniul public în afara spațiilor  marcate expres de administratorul domeniului public, în alte locuri decât drumul public.
De asemenea,  luând în considerare și dispozițiile art. 24 din același act normativ potrivit cărora  ,,Consiliile locale şi consiliile judeţene vor stabili, prin hotărâri adoptate în condiţiile <LLNK 12001   215 10 201   0 48>Legii administraţiei publice locale nr. 215/2001 şi ale <LLNK 12001     2130 301   0 32>Ordonanţei Guvernului nr. 2/2001 privind regimul juridic al contravenţiilor, faptele săvârşite de instituţiile publice, agenţii economici, alte persoane juridice, precum şi de cetăţeni, care constituie contravenţii în domeniul bunei gospodăriri a localităţilor urbane şi rurale, şi sancţiunile ce se pot aplica pentru acestea.”;
Întrucât, zonele pietonale sunt destinate circulației pietonilor, nefăcând parte din drumul public, pot fi reglementate reguli de utilizare a domeniului public prin hotărâri ale  consiliului local, putând fi  impuse restricții de circulație a vehiculelor cu avizul Comisiei de Circulație din cadrul Primăriei Municipiului Timișoara. 

	Ținând seama de faptul că prin adoptarea hotărârii se urmărește  reglementarea staționării în zonele pietonale în municipiul Timișoara, respectarea principiului legalității și revocarea paralelismelor legislative, constatate prin hotărâri judecătorești.
Se aprobă proiectul de hotărâre pentru modificarea și completarea Anexei la Hotărârea Consiliului Local al Municipiului Timișoara nr. 371/30.10.2007 privind constatarea și sancționarea contravențiilor pe teritoriul Municipiului Timișoara.

